Í dag hafa helstu blaðamenn í Liverpool keppst um að tilkynna að japanski landsliðsmaðurinn Takumi Minamino sé á leið á Melwood núna í janúar . Ef nafnið er kunnulegt þá var hann að spila við Liverpool í fyrradag í búningi RB Salzburg . Minamino kom til Salzburg árið 2015 , þá tvítugur , og hefur spilað 192 leiki fyrir félagið . Hann hefur í þeim skorað 63 mörk . Hjá Salzburg hefur hann verið með mark eða stoðsendingu á 119 mínútna fresti . Til samanburðar var Mané með mark eða stoðsendingu á 94 mínútna fresti hjá Salzburg . Japaninn er gífurlegur vinnuhestur , hleypur að meðaltalið 11,8 kílómetra í leik ! Ekki er búið að staðfesta kaupin en Melissa Reddy , Paul Joyce og James Pearce hafa öll flutt fréttir af þessu og að verðið sé rétt rúmar 7 milljónir punda . Til samanburðar seldu Liverpool Kevin Stewart á átta milljónir . Við vonum að við séum ekki að fagna of snemma , en þetta gætu verið geggjuð kaup ef af verður ! Hvernig lýst ykkur á ? Búinn að koma að 20 mörkum í 22 leikjum ( 9 mörk skoruð og 11 stoðsendingar ) það er ekki léleg tölfræði . Ekki verið að tala um háa upphæð og hann er frá Japan og gríðarlega vinsæll í asíu það myndi opna enn meiri markað fyrir Liverpool FC þetta lookar frekar solid kaup fyrir manni og já í þessum leikjum á móti Liverpool þá var hann góður . No brainer uppá breiddina fyrir mig . Fyrir mér mætti Minamino vera hrein viðbót við hópinn . Ef hann á að fylla skarðs einhvers væri það Lallana í mínum huga . Enda finnst mér þeir ekkert ósvipaðir leikmenn . Leikmaðurinn er í raun ókeypis þar sem búningasala mun alltaf borga hann fljótt upp . Spurningin er bara hvort hann verði ekki seldur til Leipzig fyrst og klásúlunni breytt til að auka verðmæti hans . Hann þyrfti þá væntalega að neita að fara þangað og fara í einhverskonar fílu eins og Mane gerði á sínum tíma hjá Salzburg . Þessi bráðgreindi japanski hlaupagikkur er eins og sniðinn að leikkerfi Klopps . Þessi kaup standa svo ekki í veginum fyrir neinum öðrum fjárfestingum – slík eru kostakjörin ! Verður ferlega gaman að sjá hann skeiða um völlinn í fagurrauða búningnum . Sé ekki betur en að þetta sé , einmitt , Lallana og einnig mætti bæta vinnuþjarkinum Milner inn í breytuna . Var það ekki þessi sem opnaði vörnina okkar í byrjun leiks þegar þeir náðu nokkrum skotum í röð á markið og Alisson þurfti að hafa sig allan við með lúkurnar ? Þegar ég sá hann minnti hann mig örlítið á Coutinho , Kannski ekki eins teknískur en hraðari . Ég man bara hvað þessi leikmaður fór í taugarnar á mér á jákvæðan hátt , þegar ég sá Salsburg spila gegn Liverpool . Mér fanst við eiga í mestu vandræðum með hann , hann var stöðugt að skapa usla og mín niðurstaða var sú að annað hvort eru Salzburg svona gríðarlega vanmetið lið því mér fannst liðið spila það vel að þeir hefðu getað staðið sig vel í ensku úrvalsdeildinni . Það hafði mjög mikið með þennan gaur að gera og mér fannst allt við hann vera þess eðlis að hann gæti spilað fyrir Liverpool . Teknískur , snöggur og rosalega vinnusamur . Maður áttaði sig fljótt á því í leikjunum á móti Salzburg að þessi leikmaður væri lykillinn að stórgóðum sóknarbolta liðsins . Hitt var ekki jafn augljóst fyrir mér , sem bent er á í pistlinum , að hann hleypur á við Milner og Robertson . Fyrst svo er vil ég gjarnan fá hann í Liverpool liðið . Af því litla sem maður hefur séð af honum , þá virðist hann reyndar bestur í stöðu sem Liverpool hefur ekki notað síðustu tvö ár , framliggjandi miðjumaður . Ég hef samt trú á að hann geti bætt hópinn enn frekar og er spenntur fyrir þessu .